Fred Schepisi

Fred Schepisi (født 1939) er en australsk filmskaper kjent for filmer som Slik drepte de Jimmie Blacksmith, Roxanne og Et skrik i mørket. Han har lagd film både i Australia og USA.

Bakgrunn 
Han ble født Frederic Alan Schepisi i Melbourne som sønn av Loretto Ellen (pikenavn Hare) og Frederic Thomas Schepisi, en frukt- og bilselger av italiensk herkomst.

Filmkarriere 
Schepisi regidebuterte i 1976 med dramafilmen The Devil's Playground, som han også produserte og hadde originalmanus på. Han har siden gjort seg bemerket med filmer som blant annet Slik drepte de Jimmie Blacksmith (1978), Ismannen (1984), Roxanne (1987), Et skrik i mørket (1988), Russlands hus (1990), Siste runde (2001) The Eye of the Storm (2011) og Words and Pictures (2013).

I 2007 var han juryformann ved Moskva internasjonale filmfestival.

Priser 
Schepisi har fått flere priser. I 1976 tildelte  ham både prisen for beste film, beste regi og beste manus for The Devil's Playground I 1989 beste regi og beste manus for Et skrik i mørket og i 1991 livstidsprestasjonsprisen Raymond Longford Award. Han har også blitt tildelt priser av bransjeorganisasjoner som  (2003),  (2003) og  (1978), samt mottatt priser ved filmfestivaler som franske Festival International du Film d'Amiens (1980), australske  (1994), australske  (2011), italienske  (2011) og amerikanske  (2012). Den kan også nevnes at han to ganger har blitt nominert til Gullpalmen; for Slik drepte de Jimmie Blacksmith og for Et skrik i mørket.

I 2004 ble han utnevnt til Officer of the Order of Australia.

Privatliv 
Schepisi ble gift for tredje gang i 1984 og har syv barn.

Han har vært politisk engasjert for at Australia skal bli republikk og var med å grunnlegge Australian Republic Movement i 1991.

Filmografi 

 Libido (1973) (Antologifilm. Regi på segmentet The Priest)
 The Devil's Playground (1976) (også originalmanus og produsent)
 Slik drepte de Jimmie Blacksmith (The Chant of Jimmie Blacksmith) (1978) (også manus og produsent)
 Barbarosa (1982)
 Ismannen (Iceman) (1984)
 Plenty (1985)
 Roxanne (1987)
 Et skrik i mørket  (Australia: Evil Angels) (A Cry in the Dark) (1988) (også manus)
 Russlands hus (The Russia House) (1990) (også produsent)
 Mr. Baseball (1992) (også produsent)
 Six Degrees of Separation (1993) (også produsent)
 I.Q. (1994) (også produsent)
 Olme beist (Fierce Creatures) (1997) (co-regissør)
 Siste runde (Last Orders) (2001) (også manus og produsent)
 It Runs in the Family (2003)
 The Eye of the Storm (2011)
 Words and Pictures (2013) (også produsent)

Referanser

Eksterne lenker 
 

Australske regissører
Australske filmprodusenter
Australske manusforfattere
Personer fra Melbourne